05/07/2019 | Administración LocalMunicipal
Malpica de Bergantiños
Secretaría
Aprobación definitiva do plan económico financeiro 2019-2020

Aprobado polo Pleno desta Corporación, en sesión extraordinaria celebrada o 23 de maio de 2019, o Plan Económico Financeiro do Concello de Malpica de Bergantiños e en cumprimento do disposto no artigo 26.1 do R. D. 1463/2007, de 2 de novembro, publícase o texto íntegro do mesmo no Portal de Transparencia e no Boletín Oficial da Provincia a efectos exclusivamente informativos segundo se recolle no mencionado artigo: O artigo 135 da Constitución Española establece que todas as administracións públicas están sometidas ao principio de estabilidade orzamentaria e límite de endebedamento que serán obxecto de desenrolo mediante lei orgánica. A esta orde constitucional responde a Lei orgánica 2/2012, de 27 de abril, de Estabilidade Orzamentaria e Sustentabilidade Financeira (LOEPSF) que ten como obxecto establecer os principios rectores aos que debe someterse a política orzamentaria do sector público así como os procedementos necesarios para a súa aplicación efectiva. Estes principios son a estabilidade orzamentaria e a sustentabilidade financeira e a eles se someterán todos os entes indicados no artigo 2 desa lei orgánica entre os cales están as corporacións locais (apartado 1. c). O artigo 3 LOEPSF da regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea” e defínese a estabilidade orzamentaria das administracións públicas como a situación de equilibrio ou superávit estrutural. O artigo 11 desa norma ven a instrumentar ese principio ao fixar que tanto a elaboración como a aprobación e a execución dos orzamentos e demais actuacións que afecten aos gastos ou ingresos das administracións públicas someteranse ao mesmo. Pola súa banda o principio de sustentabilidade financeira defínese no artigo 4 LOEPSF como a capacidade para financiar compromisos de gasto presentes e futuros dentro dos límites de déficit, débeda pública e morosidade da débeda comercial conforme ao establecido nesta lei orgánica, a normativa sobre morosidade e a normativa europea. Distínguese, por unha banda, a sustentabilidade na débeda pública, que se instrumentaliza no artigo 13 LOEPSF onde se regulan os límites ao volume desa débeda, medido en termos do Protocolo sobre Procedemento de Déficit Excesivo (PDE). Por outra banda, enténdese que existe sustentabilidade da débeda comercial cando o período medio de pagamento (PMP) non supera o prazo máximo previsto na normativa sorbe morosidade, que actualmente está fixado en trinta días (Lei 3/2004, de 29 de decembro, pola que se establecen medidas de loita contra a morosidade nas operacións comerciais). Os principios de estabilidade orzamentaria e sustentabilidade financeira complétanse cunha terceira regra fiscal regulada no artigo 12 da LOEPSF: a regra de gasto, establecida na normativa europea e en virtude da cal o gasto das administracións públicas non poderá incrementarse por enriba da taxa de crecemento de referencia do Produto Interior Bruto (PIB). En concreto, a variación do gasto computable das corporacións locais non poderá superar a taxa de referencia do crecemento PIB de medio prazo da economía española. Aos efectos de calcular a regra de gasto, esta taxa estableceuse no 2,4% para o ano 2018; 2,7% para o exercicio 2019 e o 2,8% no 2020, segundo o acordo adoptado polo Consello de Ministros o día 07/07/2017, e polo cal se fixan os obxectivos de estabilidade orzamentaria e débeda pública para o conxunto das administración públicas. O artigo 21 LOEPSF indica que, en caso de incumprimento do obxectivo de estabilidade orzamentaria, débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento desas tres regras fiscais co contido e alcance previstos nese artigo. No informe da intervención municipal relativo á avaliación do cumprimento do obxectivo de estabilidade orzamentaria, da regra de gasto e do límite de débeda na liquidación do orzamento do ano 2018, emitido en data 8 de marzo de 2019, conclúese que o Concello de Malpica de Bergantiños cumpre co obxectivo de estabilidade orzamentaria e co límite de débeda pero incumpre a regra de gasto. En consecuencia, deberán aplicarse as medidas reguladas nos artigos 21 e 23 da LOEPSF, que consisten básicamente na elaboración dun plan económico-financeiro que permita no ano en curso e o seguinte (2019 e 2020) o cumprimento da regra de gasto. Segundo o previsto no artigo 23 da LOEPSF os plans económico financeiros elaborados polas corporacións locais deberán ser aprobados polo Pleno municipal, tendo en conta a aplicación do seguinte calendario: 1º) O plan deberá ser presentado ante o Pleno municipal no prazo máximo dun mes dende que se constate o incumprimento, neste caso desde a data de aprobación da liquidación do orzamento do exercicio 2018 que foi o 11 de marzo de 2019.2º) O plan deberá ser aprobado polo Pleno municipal no prazo máximo de dous meses dende a súa presentación.3º) A posta en marcha do plan non poderá exceder de tres meses dende a constatación do incumprimento.4º) O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro) así como á Comisión Nacional da Administración Local para o seu coñecemento.5ª) Este plan será obxecto da mesma publicidade que a establecida polas leis para os orzamentos da entidade. Segundo o artigo 21 da LOEPSF, o plan económico-financeiro conterá, como mínimo, a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Ademais do contido antes indicado, a Lei 27/2013, de 27 de decembro, de racionalización e sustentabilidade da Administración Local incluíu un novo artigo 116. bis na Lei 7/1985, de 2 de abril, reguladora das Bases de Réxime Local (LBRL) que ven a establecer no seu apartado segundo o contido adicional que o plan debe presentar, tendo que incluír aló menos algunha das seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio lindeiro da mesma provincia. O obxectivo deste plan económico-financeiro é lograr o cumprimento do obxectivo de estabilidade orzamentaria, débeda pública e da regra de gasto nos anos 2019 e 2020, de acordo co artigo 21.1 LOEPSF cando establece literalmente que “en caso de incumplimiento del objetivo de estabilidad presupuestaria, del objetivo de deuda pública o de la regla de gasto, la Administración incumplidora formulará un plan económico-financiero que permita en el año en curso y el siguiente el cumplimiento de los objetivos o de la regla de gasto (…)”. En consecuencia, este Concello, e así queda reflexado no presente plan, deberá volver á situación de equilibrio con data máxima o 31 de decembro de 2020, é dicir, con ocasión da liquidación do exercicio 2020. Este é, pois, o horizonte temporal deste plan. A. Axentes que constitúen a administración local, segundo establece o artigo 2.1 LOEPSF (“Corporacións Locais” en Contabilidade Nacional): Entidade local: Concello de Malpica de Bergantiños Organismos autónomos: ningún. Entes públicos dependentes que presten servizos ou produzan bens que non se financian maioritariamente con ingresos comerciais: ningún. B. Resto de unidades, sociedades e entes dependentes das entidades locais en virtude do artigo 2.2 da LOEPSF, entendendo o concepto ingreso comercial nos termos do Sistema Europeo de Contas Nacionais e Rexionais (SEC 95). Sociedade Mercantil: ningunha. A proposta ao Pleno desta Corporación da aprobación do presente plan económico-financeiro, de formulación obrigada, é consecuencia do resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2018. Segundo o informe de intervención de data 8 de marzo de 2019 a liquidación do orzamento do ano 2018 non cumpre coa regra de gasto posto que o gasto computable resultante é superior ao límite da regra de gasto en un importe que ascende a 172.715,70 €. Para realizar un diagnóstico da situación actual, expóñense as magnitudes orzamentarias e económicas máis significativas dos tres últimos exercicios liquidados, a través das cales se pon de manifesto a situación orzamentaria e económico financeira actual deste Concello: (1) RTGG: remanente de tesouraría para gastos xerais (2) RTGFA: remanente de tesouraría para gastos con financiamento afectado Primeiramente debe indicarse que no cálculo do límite de gasto non financeiro soamente se teñen en conta os ingresos maiores ou menores derivados exclusivamente de cambios normativos (modificación dos tipos de gravame, das bonificacións fiscais, etc.), ben sexa a través das ordenanzas fiscais ou ben doutras normas estatais ou autonómicas que afecten ao tributos municipais. No 2018 obtivéronse maiores ingresos desas características por importe de 33.140,76 € os cales minoraron o gasto computable. Tendo en conta que a causa que deu lugar á elaboración deste plan económico-financeiro é o incumprimento da regra de gasto, será nos gastos onde deberán analizarse as causas dese incumprimento. Comparando os gastos non financeiros do año 2018 co anterior obsérvase que houbo un incremento do 4,58% que responde aos gastos correntes posto que os de capital experimentaron unha diminución. Neste punto tómase en conta o informe da interventora municipal sobre a liquidación do orzamento do exercicio 2018 no que explica as causas dese incremento: “Nos gastos do capítulo 2, o maior aumento con respecto ao ano 2017 está nos artigos 22 (material, subministracións e outros) e 23 (indemnizacións por razón de servizo) o que compensa a minoración do 15,35% no artigo 20 (arrendamentos e cánones). Analizando as obrigas recoñecidas netas do artigo 22, o incremento porcentual foi do 2,75% que, tendo en conta o peso global no total de gastos do capítulo 2 (86,65%), o seu impacto na variación do gasto respecto ao 2017 e incluso respecto a exercicios anteriores resulta significativo. Os maiores incrementos foron no seguintes conceptos:  Comunicacións (222).- Incrementáronse un 65,5 % e débese ao maior gasto postal (correos) que pasou de 4.961,05 € no 2017 a 23.252,22 € no 2018. A causa deste notable aumento do gasto está no envío masivo de cartas certificadas comunicando aos contribuíntes as altas no padrón da taxa por depuración de augas residuais que entrou en vigor no 2018. - Traballos realizados por outras empresas e profesionais (227).- Este concepto supón case a metade do gasto total en bens correntes e servizos e por iso o incremento (7,57%) que experimenta reviste especial interese. Destacan o aumento dos gastos en limpeza viaria que pasan de 26.922,46 € no 2017 a 41.015,76 € no 2018 como consecuencia do novo contrato adxudicado; os traballos de mantemento da EDAR de Malpica, que aumentan un 29,05 % (140.050,42 € no 2017 e 180.731,34 € no 2018) e sobre todo os gastos en asistencia social primaria que pasaron de 332.554,72 € no 2017 a 406.695,07 €. Este último caso responde novamente ao aumento do número de horas concedidas pola comunidade autónoma, que co-financia este servizo. Eses incrementos no concepto 227 compensan con creces a redución do gasto en abastecemento de auga e medio ambiente. No ano 2017 realizáronse gastos como a limpeza da “Casa das Señoritas” de Buño e diversos traballos e limpeza e roce (área de ocio de Beo, Río de Va) non subvencionados que non se realizaron no 2018. Por outra parte, como se indicou antes, outro incremento importante no capítulo 2 de gastos e o de maior volume foi no artigo 23 (indemnizacións por razón de servizo) onde as obrigas recoñecidas no 2018 foron de 129.567,19 € fronte aos 28.743,13 € gastados no 2017. A causa deste elevado aumento responde aos gastos derivados da defensa xurídica dos funcionarios e cargos electos absoltos pola sentenza 00084/2018 do Xulgado do Penal nº 1 de A Coruña que obrigou a realizar un suplemento de crédito financiado con remanente de tesouraría para gastos xerais e supuxo un gasto 94.829,21 €. Os restantes capítulos de gasto seguen a tendencia dos últimos anos con leves oscilacións. O que ten maior peso despois do 2 e 1 serían os investimentos reais (capítulo 6) pero as súas variacións responden ao maior ou menor importe das subvencións procedentes da deputación provincial e da comunidade autónoma que financian total ou parcialmente ese tipo de gasto. Así, a media das obrigas recoñecidas nos anteriores catro anos é de 722.231,13 € e no 2018 foi de 684.529,89 € que supón soamente unha variación do 5,22 %.” Do anterior destaca polo seu carácter circunstancial o incremento do gasto en comunicacións: 18.291,17 € (diferenza entre 23.252,22 € no 2018 e 4.961,05 € no 2019) e as indemnizacións polos gastos de defensa xurídica do cargos absoltos pola sentenza 00084/2018 do Xulgado do Penal nº 1 de A Coruña (94.829,21 €) que ademais foron financiados con remanente de tesouraría para gastos xerais (RTGG). Por outra parte, convén comentar as magnitudes indicadas no último dos anteriores cadros. En primeiro lugar, tanto o resultado orzamentario, como o aforro neto alcanzaron cifras positivas nos exercicios 2016, 2017 e 2018. Isto indica que os ingresos superaron os gastos en cada un deses exercicios. Isto refórzase co superávit orzamentario en termos de capacidade de financiamento obtido nas liquidacións deses anos cumpríndose así o obxectivo de estabilidade orzamentaria. No que se refire á regra de gasto, cumpriuse este obxectivo no 2016 e 2017 fronte á cifra negativa do 2018 que deu lugar a elaboración deste plan económico-financeiro. Se ben nas anteriores magnitudes experimentaron una minoración no 2018, as cifras do remanente de tesouraría foron elevadas incrementándose tamén no último ano. Esta magnitude, aínda que a nivel contable e orzamentario ten a natureza dun activo financeiro, reflicte o aforro que xera unha entidade local ao longo de varios exercicios. De feito, a meirande parte dese remanente materializouse en fondos líquidos o que explica os elevados saldos da tesouraría a 31 de decembro. Debe lembrarse que o remanente de tesouraría pode ser unha fonte de financiamento de gastos en exercicios futuros sen necesidade de acudir ao endebedamento ou a outros ingresos non financeiros do correspondente exercicio. Así, no ano 2018 foron financiados con esta magnitude as indemnizacións antes indicadas (94.829,21 €) e a achega municipal para a reforma do Centro de Saúde de Malpica (29.341,20 €). A isto se engade a incorporación obrigatoria de remanentes de crédito que son financiados co remanente de tesouraría para gastos con financiamento afectado (RTGFA) por importe de 37.079,50 € e que ten a mesma natureza de ingreso financeiro que o RTGG. Finalmente, no que se refire ás magnitudes relacionadas co obxectivo de sustentabilidade financeira no período 2016-2018, ponse manifesto o seguinte: - O volume de débeda en termos PDE é 0% posto que non se teñen en conta os préstamos doutras administracións públicas que son as únicas débedas vivas que actualmente ten o Concello de Malpica (PAI 2015 e PAI 2016 da Deputación Provincial de A Coruña). - O volume de débeda nos termos do artigo 53 do Real Decreto Lexislativo2/2004, polo que se aproba o Texto Refundido da Lei reguladora das facendas locais (TRLHL) é notablemente inferior aos límites fixados nese artigo (110%) e na disposición adicional decimo cuarta do Real Decreto-Lei 20/2011, de 30 de decembro, para autorizar operacións de endebedamento (75%). - Respecto a débeda comercial, o período medio de pagamento calculado no último trimestre dos anos 2016, 2017 e 2018 sitúase por debaixo do prazo máximo de trinta días. Da análise da información anterior conclúese que a situación económico-financeira do concello non ten problemas estruturais posto que, salvo no cumprimento da regra de gasto no ano 2018, as demais magnitudes foron positivas e/ou non superaron os límites fixados na LOEPSF. Dada a situación económica actual, formúlanse as seguintes previsións tendenciais de ingresos e gastos por capítulos para os anos 2019 e 2020, que son os anos de vixencia deste plan. De non atoparse ningunha medida das contempladas no plan, a estimación da liquidación dos orzamentos dese exercicios arroxaría estes datos: A) EVOLUCIÓN PREVISTA PARA OS INGRESOS (estimación de dereitos recoñecidos netos a 31/12): B) EVOLUCIÓN PREVISTA PARA OS GASTOS (estimación de obrigas recoñecidas netas a 31/12): Estas estimacións tomaron como punto de partida as liquidacións dos anos 2016, 2017 e 2018. INGRESOS.- Efectuáronse estimacións a partir das medias do grado de execución dos anos 2016 a 2018 se ben realizando algúns axustes. Así, na elaboración das previsións iniciais do capítulo 1, concretamente do imposto sobre bens inmobles urbanos, non se tivo en conta a maior recadación do ano 2016 derivada das altas por regularización catastral. No capítulo 2, que recolle os ingresos derivados do ICIO, calculouse unha media dos anos 2016 a 2018 pero non se tivo en conta a recadación excepcional pola licenza do parque eólico de Punta Nariga. O capítulo 8 recolle as devolucións de anticipos a funcionarios. A súa contía soe ser moi reducida e ao tratarse dun ingreso financeiro que non ten relevancia no cálculo da regra de gasto e a estabilidade orzamentaria estimouse con importe cero. Respecto ao capítulo 9, o importe é cero posto que non está previsto concertar operacións de endebedamento nos anos 2019 e 2020. GASTOS.- Tamén se tivo en conta o grado de execución dos gastos nos capítulos 1 ao 6 dos exercicios 2016 a 2018. Non se prevé a realizar gastos en transferencias de capital (capítulo 7) nos anos 2019 e 2020. O capítulo 8 recolle gastos por anticipos a funcionarios. A súa contía estimouse con importe cero pola mesma razón que nos ingresos. Os pasivos financeiros calculáronse de acordo co plan de amortización da débeda. Nos aos 2019 e 2020 non está previsto amortizar ningunha cota do PAI 2015 e do PAI 2016 dado que se prorrogou o período de carencia ata o 2021. Con estes datos, os obxectivos de estabilidade orzamentaria, regra de gasto e débeda pública quedarían como segue: Do exposto no apartado anterior conclúese que a situación económico financeira do Concello de Malpica non presenta ningún problema estrutural que obrigue a adoptar medidas extraordinarias de redución do gasto ou incremento dos ingresos máis aló dun control da execución dos orzamentos dos anos 2019 e 2020 que permita cumprir coas tres regras fiscais. O contrario suporía liquidar eses orzamentos con un remanente de tesouraría para gastos xerais máis elevado e cuns maiores fondos líquidos. Tendo en conta que a utilización dese RTGG como fondo de financiamento do gasto está limitada polo cumprimento dos obxectivos de estabilidade orzamentaria e regra de gasto, estaríamos ante un uso non eficiente dos fondos públicos. En consecuencia, a medida a adoptar con este plan será a de executar os orzamentos dos exercicios 2019 e 2020 mantendo un control e supervisión dos gastos non financeiros de xeito que se non se supere o límite de gasto computable fixado no sub-apartado seguinte. Para iso terase en conta a información da execución trimestral dos orzamentos de xeito que ante calquera alerta que indique un risco de incumprimento dalgunha das regras fiscais, adoptaranse medidas puntuais de axuste no gasto a fin de cumprir cos obxectivos do plan (declaracións de non dispoñibilidade, redución dos presupostos de determinados servizos ou actividades, pospoñer gastos non prioritarios, etc.). Por último, en relación ao contido adicional que o artigo 116. bis na Lei 7/1985, de 2 de abril, reguladora das Bases de Réxime Local (LBRL) ven a fixar para o plan económico financeiro, non se considera necesario adoptar ningunha das medidas indicadas no apartado 2 dese artigo posto que, como se indicou antes, a situación económica deste concello non presenta ningún problema estrutural e resulta suficiente a medida explicada no parágrafo anterior. Tendo en conta as previsións tendenciais de ingresos e gastos expostas no apartado 3.4, prevese a seguinte evolución das principais magnitudes orzamentarias para os anos 2019 e 2020: Á vista do contido deste plan exposto nos apartados anteriores, formúlanse as seguintes conclusións: – No informe emitido pola intervención municipal en relación á liquidación do exercicio 2018 constatouse o incumprimento da regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta alcaldía elaborou o presente plan económico financeiro para a súa aprobación polo pleno. – Da análise da situación do económica do concello non se aprecian problemas estruturais e tendo en conta que a previsión tendencial é o cumprimento das regras fiscais, as medidas a adoptar limítanse ao compromiso de non incumprir a regra de gasto nos exercicios 2019 e 2020 respectando os límites fixados no apartado 3.6 deste plan e adoptando medidas puntuais de axuste cando se constate algún risco de incumprimento.” En Malpica de Bergantiños, a 28 de xuño de 2019 O alcalde Walter Pardo Añón